अन्तर्राष्ट्रीय महिला दिवस प्रतिवर्ष, ८ मार्च को विश्व के विभिन्न क्षेत्रों में महिलाओं के प्रति सम्मान, प्रशंसा और प्रेम प्रकट करते हुए, महिलाओं के आर्थिक, राजनीतिक और सामाजिक उपलब्धियों एवं कठिनाइयों की सापेक्षता के उपलक्ष्य में उत्सव के तौर पर मनाया जाता है।

इसे संयुक्त राष्ट्र द्वारा चयनित राजनीतिक और मानव अधिकार विषयवस्तु के साथ महिलाओं के राजनीतिक एवं सामाजिक उत्थान के लिए मनाया जाता हैं। कुछ लोग बैंगनी रंग के रिबन पहनकर इस दिन का जश्न मनाते हैं। सबसे पहला दिवस, न्यूयॉर्क नगर में 1909 में एक समाजवादी राजनीतिक कार्यक्रम के रूप में आयोजित किया गया था। 1917 में सोवियत संघ ने इस दिन को एक राष्ट्रीय अवकाश घोषित किया, और यह आसपास के अन्य देशों में फैल गया। इसे अब कई पूर्वी देशों में भी मनाया जाता है। 
अंतर्राष्ट्रीय महिला दिवस की शुरुआत संयुक्त राष्ट्र संघ के द्वारा सार्वभौमिक रूप से सन 1975 से बनाए जाने की परंपरा शुरू हुई।

 इतिहास 

अमेरिका में सोशलिस्ट पार्टी के आह्वान पर, यह दिवस सबसे पहले 28 फरवरी 1909 को मनाया गया। इसके बाद यह फरवरी के आखिरी इतवार के दिन मनाया जाने लगा। 1910 में सोशलिस्ट इंटरनेशनल के कोपेनहेगन सम्मेलन में इसे अन्तर्राष्ट्रीय दर्जा दिया गया। उस समय इसका प्रमुख ध्येय महिलाओं को वोट देने का अधिकार दिलवाना था, क्योंकि उस समय अधिकतर देशों में महिला को वोट देने का अधिकार नहीं था।

1917 में रूस की महिलाओं ने, महिला दिवस पर रोटी और कपड़े के लिये हड़ताल पर जाने का फैसला किया। यह हड़ताल भी ऐतिहासिक थी। ज़ार ने सत्ता छोड़ी, अन्तरिम सरकार ने महिलाओं को वोट देने का अधिकार दिया। उस समय रूस में जुलियन कैलेंडर चलता था और बाकी दुनिया में ग्रेगेरियन कैलेंडर। इन दोनों की तारीखों में कुछ अन्तर है। जुलियन कैलेंडर के मुताबिक 1917 की फरवरी का आखिरी इतवार 23 फरवरी को था जब की ग्रेगेरियन कैलैंडर के अनुसार उस दिन 8 मार्च थी। इस समय पूरी दुनिया में (यहां तक रूस में भी) ग्रेगेरियन कैलैंडर चलता है। इसी लिये 8 मार्च महिला दिवस के रूप में मनाया जाने लगा।

प्रसिद्ध जर्मन एक्टिविस्ट क्लारा ज़ेटकिन के जोरदार प्रयासों के बदौलत इंटरनेशनल सोशलिस्ट कांग्रेस ने साल 1910 में महिला दिवस के अंतर्राष्ट्रीय स्वरूप और इस दिन पब्लिक हॉलीडे को सहमति दी। इसके फलस्वरूप 19 मार्च, 1911 को पहला  ऑस्ट्रिया, डेनमार्क और जर्मनी में आयोजित किया गया। हालांकि महिला दिवस की तारीख को साल 1921 में बदलकर 8 मार्च कर दिया गया। तब से महिला दिवस पूरी दुनिया में 8 मार्च को ही मनाया जाता है।

 संयुक्त राष्ट्र की आधिकारिक विषय-वस्तु
वर्षयूएन विषय-वस्तु (हिंदी में अनुवादित)1996अतीत का जश्न, भविष्य के लिए योजना1997महिलाओं और शांति तालिका1998महिला और मानवाधिकार1999महिलाओं के खिलाफ हिंसा से मुक्त विश्व 2000शांति के लिए एकजुट महिलाएं2001महिला और शांति: महिला का संघर्ष प्रबंधन2002आज की अफगान महिला: वास्तविकता और अवसर2003लिंग समानता और सहस्राब्दी विकास लक्ष्य2004महिला और एचआईवीएड्स20052005 के आगे लिंग समानता; अधिक सुरक्षित भविष्य का निर्माण2006निर्णय-लेने में महिलायें2007महिलाओं और लड़कियों के खिलाफ हिंसा को समाप्त करना2008महिला और लड़कियों में निवेश2009महिलाओं और लड़कियों के खिलाफ हिंसा को समाप्त करने के लिए महिला और पुरुष एकजुट2010समान अधिकार, समान अवसर: सभी के लिए प्रगति2011शिक्षा, प्रशिक्षण एवं विज्ञान और प्रौद्योगिकी की समान पहुँच: महिलाओं के बेहतरी का मार्ग2012ग्रामीण महिलाओं को सशक्त बनाना, गरीबी और भूखमरी का अंत2013वचन देना, एक वचन है: महिलाओं के खिलाफ हिंसा को समाप्त करने के लिए कार्यवाही का समय2014महिलाओं के लिए समानता, सभी के लिए प्रगति है2015महिला सशक्तीकरण, ही मानवता सशक्तीकरण: इसे कल्पना कीजिये!20162030 तक, ग्रह में सभी 50-50: लैंगिक समानता के लिए आगे आये।2017कार्य की बदलती दुनिया में महिलाएं: 2030 तक, ग्रह में सभी 50-502018अब समय है: महिलाओं और महिलाओं के जीवन को बदलने वाले ग्रामीण और शहरी कार्यकर्ता अब हैं: ग्रामीण और शहरी कार्यकर्ता महिलाओं के जीवन को बदल रहे हैं2019समान सोचें, बिल्ड स्मार्ट, बदलाव के लिए नया करें2020मैं जनरेशन इक्वेलिटी: महिलाओं के अधिकारों को महसूस कर रही हूं2021नेतृत्व में महिलाएं; कोविड-19 दुनिया में एक समान भविष्य प्राप्त करना2022'ब्रेक द बायस' है अर्थात पूर्वाग्रहों को तोड़ना।2023'डिजिटऑल: लैंगिक समानता के लिए आविष्कार एवं तकनीक' है।2024"इंस्पायर इंक्लूजन" यह विषय महिलाओं को समावेशन के महत्व को समझाने और महत्व देने के लिए प्रेरित करता है।

 आधुनिक संस्कृति में


अफ़ग़ानिस्तान, अंगोला, आर्मेनिया, आज़रबाइजान, बेलारूस, '        1998  बुर्किना फासो, कंबोडिया, चीन (केवल महिलाओं के लिए), क्यूबा, जॉर्जिया, गिन्नी - बिसाउ, इरीट्रिया, कजाखस्तान, किर्गिस्तान, लाओस, मकदूनिया (केवल महिलाओं के लिए), मडागास्कर (केवल महिलाओं के लिए), माल्डोवा,  111 (1)       , ,  53  " 111. - . (1)  , - ,    , : (...) )  8   ' ; (...)". मंगोलिया, नेपाल (केवल महिलाओं के लिए), रूस, ताजीकिस्तान, तुर्कमेनिस्तान, यूगांडा, यूक्रेन, उज़्बेकिस्तान, वियतनाम, और ज़ाम्बिया में यह दिन एक आधिकारिक अवकाश के रूप में रहता है। 

कुछ देशों में, जैसे कैमरून, क्रोएशिया, रोमानिया, मोंटेनेग्रो, बोस्निया और हर्जेगोविना, सर्बिया, बुल्गारिया और चिली में इस दिन कोई सार्वजनिक अवकाश नहीं होता, हांलाकि फिर भी इसे व्यापक रूप से मनाया जाता है। इस दिवस पर पुरुष प्रायः अपने जीवन में उपस्थित महिलाओं जैसे दोस्तों, माताओं, पत्नी, गर्लफ्रेंड, बेटियों, सहकर्मियों आदि को फूल या कुछ उपहार देते हैं। कुछ देशों में (जैसे बुल्गारिया और रोमानिया) यह दिन मातृ दिवस के रूप में मनाया जाता है, जहां बच्चे अपनी माताओं और दादी को उपहार भी देते हैं। कामकाजी दुनिया में महिलाएं: प्लैनेट 50-50 बाय 2030

 चित्रशाला 

 सन्दर्भ 
महिला दिवस पर संदेश
आज की दुर्गा:महिला दिवस - उन्मुक्त

  ' 

 बाहरी कड़ियाँ 
 महिला दिवस: प्रेम, करुणा, साहस और कर्तव्यनिष्ठा की मिसाल
 महिला दिवस
महिला दिवस

दिवस, अन्तर्राष्ट्रीय महिला
श्रेणी:महिलाएं